קוריאה הצפונית במשחקים האולימפיים

קוריאה הצפונית השתתפה לראשונה במשחקים האולימפיים באולימפיאדת החורף באינסברוק (1964). משחקי הקיץ הראשונים בהם השתתפה היו באולימפיאדת מינכן ב-1972. מאז השתתפה בכל משחקי הקיץ האולימפיים למעט שלוש: אולימפיאדת לוס אנג'לס (1984), שנערכה בארצות הברית והוחרמה על ידי ברית המועצות ומרבית מדינות הגוש הקומוניסטי, אולימפיאדת סיאול (1988), שנערכה בקוריאה הדרומית שכנתה והוחרמה על רקע יחסי העוינות בין שתי המדינות ואולימפיאדת טוקיו (2020), שנערכה ביפן בשל החשש מפני נגיף הקורונה. בשל אי ההשתתפות באולימפיאדת טוקיו החליט הוועד האולימפי הבינלאומי להשהות את הוועד הצפון קוריאני עד לשנת 2022 ולכן הוועד לא יוכל להשתתף באולימפיאדת בייג'ינג (2022) ולא יקבל כספי תמיכה מהוועד הבינלאומי.

הוועד האולימפי של קוריאה הצפונית נוסד ב-1953 והוכר ב-1957. לאורך השנים צברו הספורטאים הצפון-קוריאנים 55 מדליות, מהן 16 מדליות זהב. הענפים הבולטים הם הרמת משקולות (18 מדליות, מהן 5 מדליות זהב) והיאבקות (10 מדליות, מהן 3 מדליות זהב). במשחקי החורף זכו הצפון-קוריאנים בשתי מדליות.

באולימפיאדת פיונגצ'אנג (2018) בקוריאה הדרומית, הורכבה נבחרת הוקי קרח נשים מספורטאיות משתי הקוריאות תחת דגל מפת חצי האי כולו והקוד האולימפי "COR".

==היסטוריה==
באולימפיאדת מינכן (1972) זכו הצפון קוריאנים ב-5 מדליות. הקלע רי הו-ג'ון זכה במדליית זהב בירי מ-50 מטר בשכיבה, המתאגרף קים או-גיל זכה במדליית כסף, והמתאבק קים גוונג-היונג והג'ודוקא קים יונג-איק זכו במדליות ארד. נבחרת הנשים בכדורעף זכתה אף היא במדליית ארד, לאחר שהפסידה לברית המועצות בחצי הגמר, וגברה על קוריאה הדרומית במשחק על המקום השלישי.

באולימפיאדת מונטריאול (1976) פחתו הישגי הצפון קוריאנים, והסתכמו בשתי מדליות, שתיהן באיגרוף. גו יונג-ג'ו זכה במדליית זהב ורי ביונג-אוק זכה במדליית כסף. באולימפיאדת מוסקבה (1980) זכו הצפון קוריאנים בחמש מדליות, אך אף אחת מהן לא הייתה מדליית זהב. המתאבקים סה-הונג ג'אנג והו-פיונג לי זכו שניהם במדליות כסף. בהרמת משקולות, זכה בונג-צ'ול הו במדליית כסף, וגיונג-סי האן זכה במדליית ארד. המתאגרף רי ביונג-אוק זכה אף הוא במדליית ארד, שהייתה המדליה האולימפית השנייה שלו.

לאחר שהחרימה את שתי האולימפיאדות הבאות, שבה קוריאה הצפונית והשתתפה באולימפיאדת ברצלונה (1992), שהייתה המוצלחת בתולדותיה, עם 9 מדליות, מהן 4 מדליות זהב. המתאבקים קים איל ורי האקו-סון זכו במדליות זהב, וקים-יונג סיק זכה במדליית ארד. באיגרוף זכה צ'וי צ'ול-סו במדליית זהב, ורי גוואנג-סיק זכה במדליית ארד. במדליית הזהב הרביעית זכה המתעמל פה גיל-סו, בתרגיל על סוס הסמוכות. טניסאית השולחן רי פון-הוי זכתה בשתי מדליות ארד, בתחרות היחידות ועם הנבחרת הצפון קוריאנית בתחרות הקבוצתית. במדליית ארד נוספת זכה מרים המשקולות קים מיונג-נאם.

באולימפיאדת אטלנטה (1996) זכו הצפון-קוריאנים בחמש מדליות, בהן שתי מדליות זהב. המתאבק קים איל זכה במדליית זהב שנייה ברציפות, ורי-יונג סאם זכה במדליית ארד. במדליית הזהב השנייה זכתה הג'ודאית קיה סון-הי, שהייתה לאישה הצפון קוריאנית הראשונה שזוכה במדליית זהב אולימפית. מרים המשקולות קים מיונג-נאם שיפר את הישגו מברצלונה וזכה במדליית כסף, ומרים משקולות נוסף, ג'ון צ'ול-הו, זכה במדליית ארד.

בטקס הפתיחה של אולימפיאדת סידני (2000), צעדו הספורטאים הצפון קוריאנים יחד עם עמיתיהם הדרום קוריאנים, ונשאו את דגל האיחוד הקוריאני, כאקט סימבולי של פיוס. מבחינה ספורטיבית, ירדו הישגיה של צפון קוריאה ל-4 מדליות, ללא מדליות זהב. את ההישג הגבוה ביות רשמה מרימת המשקולות רי סונג-הוי, שזכתה במדליית כסף. הג'ודאית קיה סון-הי איבדה את תוארה וזכתה במדליית ארד, ובמדליות ארד נוספות זכו המתאגרף קים און-צ'ול והמתאבק קאנג גיון-יונג.

גם בטקס הפתיחה של אולימפיאדת אתונה (2004) צעדו הצפון קוריאנים והדרום קוריאנים יחדיו, וגם במשחקים אלו לא הצליחו הצפון-קוריאנים לזכות במדליית זהב אולימפית. הג'ודאית קיה סון-הי זכתה במדליית כסף, שהייתה המדליה האולימפית השלישית שלה. מרימת המשקולות רי סונג-הוי זכתה במדליית כסף שנייה ברציפות. במדליות כסף נוספות זכו טניסאית השולחן קים היאנג-מי והמתאגרף קים סונג-גוק. הקלע קים ג'ונג-סו זכה במדליית ארד בירי באקדח.

מרימת המשקולות פאק היון-סוק, שזכתה במדליית זהב באולימפיאדת בייג'ינג
באולימפיאדת בייג'ינג (2008) עלו הישגיה של צפון קוריאה ל-6 מדליות, מהן שתי מדליות זהב. מרימת המשקולות פאק היון-סוק זכתה במדליית זהב, ואו ג'ונג-אה זכתה במדליית כסף. במדליית הזהב השנייה זכתה הונג און-ג'ונג, בתרגיל הקפיצות. יתר המדליות הושגו בג'ודו: אן קום-אה זכתה במדליית כסף, וון אוק-אים זכתה במדליית ארד, ופאק צ'ול-מין זכה אף הוא במדליית ארד. הקלע קים ג'ונג-סו זכה במדליית כסף בירי באקדח ובמדליית ארד בירי באקדח אוויר, אך אלו נשללו ממנו לאחר שנמצא כי השתמש בפרופראנולול.

גם באולימפיאדת לונדון (2012) זכו הצפון קוריאנים ב-6 מדליות, אך מספר מדליות הזהב עלה ל-4. בשלוש ממדליות הזהב זכו מרימי משקולות: אום יון-צ'ול וקים און-גוק אצל הגברים, ורים ג'ונג-סים אצל הנשים. קים און-גוק עשה זאת עם שיא עולם חדש לקטגוריית המשקל של עד 62 ק"ג - 327 ק"ג. מרימת משקולות נוספת, ריאנהג צ'ון-הווה, זכתה במדליית ארד. במדליית הזהב הרביעית זכתה הג'ודאית אן קום-אה, ששיפרה את הישגה מבייג'ינג. במדליה השישית, מדליית ארד, זכה המתאבק יאנג קיונג-איל.

באולימפיאדת ריו דה ז'ניירו (2016) זכו הצפון קוריאנים ב-7 מדליות, מהן שתי מדליות זהב. מרימת המשקולות רים ג'ונג-סים שינתה את קטגוריית המשקל שלה, אך בכל זאת זכתה במדליית זהב שנייה ברציפות. לעומתה, אום יון צ'ול איבד את תוארו וזכה במדליית כסף. שתי מרימות משקולות נוספות זכו במדליות כסף, צ'ו היו-סים וקים קוק-היאנג. במדליית הזהב השנייה זכה המתעמל רי סה-גוואנג, בתרגיל הקפיצות. הונג און-ג'ונג סיימה שישית בתרגיל המקביל לנשים. טניסאית השולחן קים סונג-אי זכתה במדליית ארד, והודחה בשלב רבע הגמר יחד עם הנבחרת הצפון קוריאנית. במדליית ארד נוספת זכה הקלע קים סונג-גוק, בירי באקדח. צמד הקופצות למים קים קוק-היאנג וקים מי-רה דורג רביעי בקפיצות הסינכרוניות מ-10 מטרים. קים און-היאנג סיימה שביעית בתחרות הקפיצות המקבילה ליחידות. המתאבקת ג'ונכ מיונג-סוק סיימה במקום השביעי, ויאנג קיונג-איל דורג שמיני.

קוריאה הצפונית בחרה שלא להשתתף באולימפיאדת טוקיו (2020) לאחר שזאת נדחתה בשנה בטענה שהיא מגנה על ספורטאיה מפני מגפת הקורונה. ייתכן שסיבה נוספת היא היחסים הרעועים והעוינים בין המדינות.

==משחקי החורף==
במשחקי החורף היו הישגיה של קוריאה הצפונית פחותים, והיא נעדרה מהם מספר פעמים. במשחקים הראשונים בהם השתתפה, באולימפיאדת אינסברוק (1964) זכתה המחליקה המהירה האן פיל-הווה במדליית כסף במרוץ ל-3000 מטר. באולימפיאדת אלברוויל (1992) זכתה הוואנג אוק-סיל במדליית ארד בהחלקה מהירה במסלול קצר, במרוץ ל-500 מטר. אלו שתי המדליות היחידות בהן זכו ספורטאים מקוריאה הצפונית במשחקי החורף.
==מדליות ==

===לפי אולימפיאדה===

באולימפיאדות הקיץ:
{| class="wikitable" style="text-align:center; font-size:90%; width:31em;"
! אולימפיאדה
! style="background-color:gold;"| זהב
! style="background-color:silver;"| כסף
! style="background-color:#cc9966;"| ארד
! סך הכל
|-
|align=right| אולימפיאדת מינכן (1972) || 1 || 1 || 3 || 5
|-
|align=right| אולימפיאדת מונטריאול (1976) || 1 || 1 || 0 || 2
|-
|align=right| אולימפיאדת מוסקבה (1980) || 0 || 3 || 2 || 5
|-
|align=right| אולימפיאדת לוס אנג'לס (1984) || rowspan="2" colspan="4" |לא השתתפה
|-
|align=right| אולימפיאדת סיאול (1988)
|-
|align=right| אולימפיאדת ברצלונה (1992) || 4 || 0 || 5 || 9
|-
|align=right| אולימפיאדת אטלנטה (1996) || 2 || 1 || 2 || 5
|-
|align=right| אולימפיאדת סידני (2000) || 0 || 1 || 3 || 4
|-
|align=right| אולימפיאדת אתונה (2004) || 0 || 4 || 1 || 5
|-
|align=right| אולימפיאדת בייג'ינג (2008) || 2 || 2 || 2 || 6
|-
|align=right| אולימפיאדת לונדון (2012) || 4 || 0 || 3 || 7
|-
|align=right| אולימפיאדת ריו דה ז'ניירו (2016) || 2 || 3 || 2 || 7
|-
|align=right| אולימפיאדת טוקיו (2020) || colspan="4" |לא השתתפה
|-
! סך הכל || 16 || 16 || 23 || 55
|}
width="20px"|

באולימפיאדות החורף:
{| class="wikitable" style="text-align:center; font-size:90%; width:31em;"
! אולימפיאדה
! style="background-color:gold;"| זהב
! style="background-color:silver;"| כסף
! style="background-color:#cc9966;"| ארד
! סך הכל
|-
|align=right| אולימפיאדת אינסברוק (1964) || 0 || 1 || 0 || 1
|-
|align=right| אולימפיאדת גרנובל (1968) || colspan="4" |לא השתתפה
|-
|align=right| אולימפיאדת סאפורו (1972) || 0 || 0 || 0 || 0
|-
|align=right| אולימפיאדת אינסברוק (1976) || rowspan="2" colspan="4" |לא השתתפה
|-
|align=right| אולימפיאדת לייק פלאסיד (1980)
|-
|align=right| אולימפיאדת סרייבו (1984) || 0 || 0 || 0 || 0
|-
|align=right| אולימפיאדת קלגרי (1988) || 0 || 0 || 0 || 0
|-
|align=right| אולימפיאדת אלברוויל (1992) || 0 || 0 || 1 || 1
|-
|align=right| אולימפיאדת לילהאמר (1994) || colspan="4" |לא השתתפה
|-
|align=right| אולימפיאדת נאגנו (1998) || 0 || 0 || 0 || 0
|-
|align=right| אולימפיאדת סולט לייק סיטי (2002) || colspan="4" |לא השתתפה
|-
|align=right| אולימפיאדת טורינו (2006) || 0 || 0 || 0 || 0
|-
|align=right| אולימפיאדת ונקובר (2010) || 0 || 0 || 0 || 0
|-
|align=right| אולימפיאדת סוצ'י (2014) || colspan="4" |לא השתתפה
|-
|align=right| אולימפיאדת פיונגצ'אנג (2018) || 0 || 0 || 0 || 0
|-
|align=right| אולימפיאדת בייג'ינג (2022) || colspan="4" |נאסרה השתתפותה
|-
! סך הכל || 0 || 1 || 1 || 2
|}

===לפי ענף===

בענפי הקיץ:
{| class="wikitable" style="text-align:center; font-size:90%; width:31em;"
! ענף
! style="background-color:gold;"| זהב
! style="background-color:silver;"| כסף
! style="background-color:#cc9966;"| ארד
! סך הכל
|-
|align=right| הרמת משקולות || 5 || 8 || 5 || 18
|-
|align=right| היאבקות || 3 || 2 || 5 || 10
|-
|align=right| התעמלות מכשירים || 3 || 0 || 0 || 3
|-
|align=right| איגרוף || 2 || 3 || 3 || 8
|-
|align=right| ג'ודו || 2 || 2 || 4 || 8
|-
|align=right| קליעה || 1 || 0 || 2 || 3
|-
|align=right| טניס שולחן || 0 || 1 || 3 || 4
|-
|align=right| כדורעף || 0 || 0 || 1 || 1
|-
! סך הכל || 16 || 16 || 23 || 55
|}
width="20px"|

בענפי החורף:
{| class="wikitable" style="text-align:center; font-size:90%; width:31em;"
! ענף
! style="background-color:gold;"| זהב
! style="background-color:silver;"| כסף
! style="background-color:#cc9966;"| ארד
! סך הכל
|-
|align=right| החלקה מהירה || 0 || 1 || 0 || 1
|-
|align=right| החלקה מהירה במסלול קצר || 0 || 0 || 1 || 1
|-
! סך הכל || 0 || 1 || 1 || 2
|}

==ראו גם==
* קוריאה הצפונית במשחקים הפאראלימפיים
* קוריאה הצפונית במשחקים האולימפיים לנוער

==קישורים חיצוניים==

==הערות שוליים==

קטגוריה:קוריאה הצפונית: ספורט
קטגוריה:מדינות במשחקים האולימפיים